河陽縣 (雲南)

河陽縣，元至元十六年（1289年）降河陽州置『河陽：下。內附後為千戶。至元十六年，為河陽州。二十六年，降為縣。』《元史》卷六十一　志第十三／地理四／雲南諸路行中書省／澂江路。明代仍置『河陽：倚。舊治在西。洪武中，遷繡毬山上。弘治中，又遷縣東金蓮山。正德十三年又遷縣東暘溥山麓。嘉靖二十年又遷金蓮山南。隆慶四年又遷舞鳳山下，即今治。北有羅藏山。南有撫仙湖，一名羅伽湖，下流東會於盤江。又東有鐵池河，源出陸涼州，流至此，會撫仙湖，復引流為鐵赤河，入於盤江。』《明史》卷四十六　志第二十二／地理七／雲南／澂江府。治所在今雲南澄江。歷為澂江路、澂江府治所『河陽：衝，繁。倚。康熙八年，省陽宗縣入焉。東：雲龍山。西：虎山。北：羅藏。東南：赦人、天馬。東北：碌碌山。明湖一名陽宗湖，周七十餘里，合錦溪、日角溪、七古泉諸水瀦為湖，北入宜良，為大成江。南：撫仙湖，一名羅伽湖，周三百餘里，東入鐵池河，東流入路南。東北：玗扎溪，一名東大河，合鏡莊、北坡二泉，西南入撫仙湖。羅藏溪、立馬溪、石澗溪、西浦泉諸水並從之。東北有東關、中關、西關。』《清史稿》卷七十四　志四十九／地理二十一／雲南／澂江府。民國二年改名澂江縣，1955年改為澄江縣。

註釋

Category:雲南省縣份